

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL KLIMATO KAITOS SPECIALIOSIOS PROGRAMOS LĖŠŲ PANAUDOJIMO 2017 M. ATASKAITOS PATVIRTINIMO**

2018 m. kovo 30 d. Nr. D1-258

Vilnius

Vadovaudamasis Lietuvos Respublikos klimato kaitos valdymo finansinių instrumentų įstatymo 10 straipsnio 4 dalies 2 punktu, Lietuvos Respublikos Vyriausybės 2009 m. lapkričio 4 d. nutarimo Nr. 1443 „Dėl įgaliojimų suteikimo įgyvendinant Lietuvos Respublikos klimato kaitos valdymo finansinių instrumentų įstatymą“ 1.3 papunkčiu, Klimato kaitos specialiosios programos lėšų naudojimo tvarkos aprašo, patvirtinto Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos specialiosios programos lėšų naudojimo tvarkos aprašo patvirtinimo“, 8 punktu ir atsižvelgdamas į Nacionalinio klimato kaitos komiteto 2018 m. vasario 23 d. posėdžio protokolą Nr. D4-44 ir Seimo aplinkos apsaugos komiteto 2018 m. kovo 14 d. posėdžio protokolą 107-P-6,

t v i r t i n u Klimato kaitos specialiosios programos lėšų panaudojimo 2017 m. ataskaitą (pridedama).

Aplinkos ministras Kęstutis Navickas

PATVIRTINTA

Lietuvos Respublikos aplinkos ministro

2018 m. kovo 30 d. įsakymu Nr. D1-258

**KLIMATO KAITOS SPECIALIOSIOS PROGRAMOS LĖŠŲ PANAUDOJIMO**

**2017 M. ATASKAITA**

**I. 2017 M. KLIMATO KAITOS SPECIALIOSIOS PROGRAMOS PAJAMOS**

**(MLN. EURŲ)**

|  |  |  |
| --- | --- | --- |
| 1. | Klimato kaitos specialiosios programos lėšų naudojimo 2017 m. sąmatoje nurodytos planuojamos gauti pajamos | 35 |
| 2. | 2017 m. faktiškai gautos pajamos (iš apyvartinių taršos leidimų pardavimo aukciono būdu) | 31,5 |

**II. 2017 M. KLIMATO KAITOS SPECIALIOSIOS PROGRAMOS LĖŠŲ PANAUDOJIMAS**

**(MLN. EURŲ)**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Lėšų naudojimo sritis** | **Numatyta**  **2017 m. sąmatoje** | **Skirta lėšų det. plane** | **Įsiparei-gota pagal paraiškas** | **Įvykdyti mokėjimai** | **Nepaskirs-tytos lėšos**  **(3)-(4)** |
|  | (1) | (2) | (3) | (4) | (5) | (6) |
| **1.** | **Priemonės, kurias įgyvendinus pasiekiamas kiekybiškai apskaičiuojamas išmetamų šiltnamio efektą sukeliančių dujų kiekio sumažinimas** | | | | | |
| **1.1.** | **energijos vartojimo ir gamybos efektyvumo didinimas: gyvenamųjų namų ir visuomeninės paskirties pastatų modernizavimas, kitos priemonės, kurios leidžia efektyviausiai sumažinti išmetamų šiltnamio efektą sukeliančių dujų kiekį energetikos, pramonės, statybos, transporto, žemės ūkio, atliekų tvarkymo ir kitose srityse** | | | | | |
| 1.1.1. | daugiabučių namų atnaujinimas (modernizavimas), sumažinant skaičiuojamosios šiluminės energijos suvartojimo sąnaudas ne mažiau kaip 40% lyginant su skaičiuojamosios šiluminės energijos sąnaudomis iki atnaujinimo (modernizavimo) projekto įgyvendinimo | 31,6 | 31,6 | 31,6 | 31,6 | - |
| **1.2.** | **atsinaujinančių energijos šaltinių panaudojimo skatinimas, aplinkai palankių technologijų, tarp jų efektyvios energijos gamybos kogeneracijos būdu, diegimas** | | | | | |
| 1.2.1 | atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas fizinių ir privačių juridinių asmenų vieno ar dviejų butų gyvenamuose namuose, pakeičiant iškastinį kurą naudojančią energijos gamybą | 1,7 | 1,7 | 1,5 | 0,023 | 0,2 |
| **1.3.** | **pagal Europos Sąjungos teisės aktus, Klimato kaitos konvenciją, Kioto protokolą ir kitus tarptautinius susitarimus nustatytoms prisitaikymo prie klimato kaitos pokyčių ir klimato kaitos padarinių švelninimo priemonėms įgyvendinti trečiosiose valstybėse** | | | | | |
| 1.3.1 | vystomojo bendradarbiavimo projektų (klimato kaitos srities) įgyvendinimas besivystančiose šalyse | 0,4 | 0,4 | 0,4 | - | - |
|  | IŠ VISO (1): | 33,7 | 33,7 |  | 31,62 | 0,2 |
| **2.** | **Kitos priemonės, kurias įgyvendinant nepasiekiamas kiekybiškai apskaičiuojamas išmetamų šiltnamio efektą sukeliančių dujų kiekio sumažinimas** | | | | | |
| 2.1 | Nacionalinės klimato kaitos valdymo politikos formavimo ir įgyvendinimo, tarp jų visuomenės informavimo ir švietimo priemonės, klimato kaitos švelninimo ir prisitaikymo prie klimato kaitos pokyčių priemonių įgyvendinimas nacionaliniu ir tarptautiniu lygmeniu, programos administravimo lėšos ir kitos priemonės | 1,3 | 1,29 | 0,91 | 0,83 | 0,38 |
|  | IŠ VISO (1+2): | 35 | 34,99 | 34,41 | 32,45 | 0,58 |

**\*** Finansavimo priemonės pagal Klimato kaitos specialiosios programos lėšų naudojimo 2017 m. sąmatą detalizuojantį planą, patvirtintą Lietuvos Respublikos aplinkos ministro 2017 m. gegužės 26 d. įsakymu Nr. D1-450.

\*\* Lėšos, kurios 2011-2016 m. priskirtos finansavimo priemonėms ir paramos gavėjams, tačiau 2017 m. sutaupytos atmetus projektų paraiškas jų vertinimo metu, paramos gavėjams atsisakius vykdyti projektus ar nepanaudojus maksimalių skirtų subsidijų.

**III. KLIMATO KAITOS SPECIALIOSIOS PROGRAMOS 2017 M. lėšų išMOKĖJIMAS**

**pagal 2011-2016 m. skirtą finansavimą (MLN. EURŲ)**

|  |  |  |
| --- | --- | --- |
| **Nr.** | **Klimato kaitos specialiosios programos lėšų naudojimo 2017 m. sąmatą detalizuojančio plano priemonės pavadinimas** | **Išmokėta pagal gautus mokėjimo prašymus** |
| 3.1. | biokuro katilų nuo 500 kW iki 5 MW galingumo įrengimas centralizuotam šilumos tiekimui savivaldybėse, kurių bendras gyventojų skaičius nedidesnis negu 100 tūkst. gyventojų | 0,001 |
| 3.2. | biokuro katilų iki 500 kW galingumo įrengimas visuomeninės paskirties pastatuose | 0,16 |
| 3.3. | Biokuro katilų įrengimas visuomeninės ir gyvenamosios (įvairių socialinių grupių asmenims) paskirties pastatuose | 0,06 |
| 3.4. | biokuro ruošos iš miško kirtimo atliekų modernizavimas, kompensuojant įrangos įsigijimą biokuro gamybai *( 2013 m. kvietimas)* | 0,157 |
| 3.5. | švietimo įstaigų atnaujinimas (modernizavimas), sumažinant energijos suvartojimo sąnaudas *(2011-2012 m. kvietimai)* | 0,25 |
| 3.6. | visuomeninės ir gyvenamosios (įvairių socialinių grupių asmenims) paskirties pastatų atnaujinimas (modernizavimas), sumažinant energijos suvartojimo sąnaudas *(2013 m. kvietimas)* | 1,85 |
| 3.7. | visuomeninės ir gyvenamosios (įvairių socialinių grupių asmenims) paskirties pastatų atnaujinimas (modernizavimas), sumažinant energijos suvartojimo sąnaudas ne mažiau nei 40% *(2014 m. kvietimas)* | 2,34 |
| 3.8. | atsinaujinančių energijos šaltinių (saulės, vėjo, geoterminės energijos ar kt., išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose *(2014 m. kvietimas)* | 0,13 |
| 3.9. | atsinaujinančių energijos šaltinių (saulės, vėjo, geoterminės energijos ar kt., išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose *(2015 m. kvietimas)* | 1,07 |
| 3.10. | atsinaujinančių energijos šaltinių (saulės, vėjo, biokuro, geoterminės energijos ar kitų) panaudojimas individualiuose gyvenamosios paskirties pastatuose *(2015-2016 m. kvietimai)* | 0,59 |
| 3.11. | fizinių ir privačių juridinių asmenų vieno ar dviejų butų gyvenamųjų namų, atnaujinimas (modernizavimas), pasiekiant pastato energetinio naudingumo C klasę ir sumažinant energijos suvartojimo sąnaudas ne mažiau nei 20%  *(2012-2016 m. kvietimai)* | 0,53 |
| 3.12. | išlaidos tarptautiniams finansiniams įsipareigojimams pagal JTBKKK vykdyti (vystomojo bendradarbiavimo projektų įgyvendinimas besivystančiose šalyse) | 0,17 |
| 3.13 | išlaidos Daugiabučių namų atnaujinimo (modernizavimo) programos kompensacinėms išmokoms padengti pagal LR aplinkos ministro 2017 m. gruodžio 20 d. įsakymą Nr. D1-1026 iš sutaupytų asignavimų. | 3 |
|  | IŠ VISO: | **10,28** |

**IV. KLIMATO KAITOS SPECIALIOSIOS PROGRAMOS 2017 M. LĖŠŲ PANAUDOJIMo suvestinė (mln. eurų)**

|  |  |  |
| --- | --- | --- |
| **Likutis 2017 m. pradžioje** | **2017 m. programos lėšos** | **2017 m. panaudota/išmokėta** |
| 25,48 | 56,99 | 42,73 |
| **2017 m. pajamos** | **Perkeliama į 2018 m. sąmatą** |
| 31,51 | 14,26 |